# Lehekülje vormindamine

Enne &kword;i lehekülje vormindamise üksikasjadesse laskumist tasub meelde tuletada, et &kword; kasutab kaht erinevat tüüpi dokumente: tekstile ja lehekülje paigutusele orienteeritud. Kui sa ei tea täpselt, mille poolest need erinevad, loe osa Erinevus tekstile orienteeritud ja lehekülje paigutuse dokumentide vahel.

Käesolev osa on jagatud kaheks, millest üks käsitleb tekstile orienteeritud ja teine lehekülje paigutuse dokumente.

## Lehekülje vormindamine (tekstile orienteeritud)

Tekstile orienteeritud dokumendi korral saab kasutaja määrata põhiraami suuruse ja kuju paberi suurust ja veeriseid määrates.

Kõige lihtsam on lehekülge vormindada menüükäsuga Vorming Lehekülje paigutus....

Otse saab lehekülje paigutuse dialoogi avada, kui valida dokumendi põhiraam ning seejärel teha topeltklõps ükspuha kumbal joonlaual.

Ilmub dialoog, millel on kolm kaarti: Lehekülje suurus ja veerised, Veerud, Päis ja jalus.

Kaardil Lehekülje suurus ja veerised saab muuta paberi suurust ning lehekülje veeriseid.

Tõenäoliselt on esimene asi, mida dialoogis tähele paned, selle parempoolset osa hõlmav eelvaatluse kast. See näitab dokumendi ligilähedast lõplikku väljanägemist. Iga muutusega eelvaatlus uueneb, võimaldades sul aru saada, kuidas ja mida mingi muutus mõjutab.

Dialoogi vasakul ülaosas on näidatud kasutatav mõõtühik. See sama, mida kasutatakse dokumendi joonlaudadel (antud näites millimeetrid). Mõõtühiku muutmiseks tutvu juhistega osas Joonlaua kasutamine.

Osas Lehekülje suurus saab määrata dokumendi paberi suuruse.

&kword; võimaldab kasutada paljusid eelnevalt määratud paberisuuruseid. Vali meelepärane liitkastist Suurus.

Lisaks standardsetele paberisuurustele on kaks võimalust, mida tasub eraldi ära mainida.

Ekraan

- Selle vormingu abil saab luua dokumendi, kus igal leheküljel on arvutimonitori proportsioonile vastav proportsioon ehk kuju. See võib osutuda kasulikuks ennekõike selliste dokumentide jaoks, mida ei olegi kavas trükkida, vaid ainult arvutis vaadata.

Kohandatud

- Selle võimaluse abil saab valida täpselt vajaliku paberisuuruse.

  Selle valimisel saab kasutada kaht tekstikasti Laius ja Kõrgus. Neisse saab kirjutada just sellise paberi suuruse, mida sul vaja läheb.

Lehekülje suurusest allpool saab sektsioonis Orientatsioon valida dokumendile kas püstpaigutuse või rõhtpaigutuse.

Lehekülje paigutusviisi valikute all on sektsioon Veerised, mis koosneb neljast kerimiskastist.

Veerised määravad põhiraami teksti ümbritseva puhta ala suuruse. Kastidesse võib sisestada suvalise numbri alates 0 ja lõpetades lehekülje maksimumsuurusega. Mõõtühikud on kõigi kastide jaoks ühesugused ning selleks on sama mõõtühik, mida võib näha dialoogi ülemises vasakus osas.

Kaart Veerud võimaldab muuta seda, mitu veergu leheküljel asub. Rohkem infot mitmeveeruliste dokumentide kohta leiab siit.

Kaart Päis ja jalus võimaldab määrata päise ja jaluse tingimusi.

Dialoog jaguneb kaheks suuremaks osaks.

Kui sa veel eriti hästi ei tea, mis asjad on üldse päised ja jalused, võiksid eelnevalt tutvuda osaga Päised ja jalused

Päised

Selles osas saab määrata päiste asendi ja selle, millistel lehekülgedel on milline päis.

Märkides ära kasti Esimesel leheküljel erinev päis, antakse dokumendi esimese lehekülje päisele ülejäänud lehekülgedega võrreldes teistsugune vormindus.

Märkides ära kasti Erinevad päised paaris- ja paaritutel lehekülgedel, kasutavad paarileheküljed üht, paaritud aga teist tüüpi päiseid.

Selle võimaluse abil saab näiteks tagada, et leheküljenumber asuks alati lehekülje välisservas või et näiteks paarislehekülgedel näidataks dokumendi pealkirja ja paaritutel peatüki numbrit vms.

Kerimiskastis Teksti päise ja põhiosa vahe saab määrata, kui palju tühja ruumi peab jääma päise alumise serva ja põhiraami ülemise serva vahele.

Jalused

Selles osas saab määrata jaluste asendi ja selle, millistel lehekülgedel on millised jalused.

Märkides ära kasti Esimesel leheküljel erinev jalus, saab tagada, et dokumendi esimese lehekülje jalus erineks teiste lehekülgede jalustest.

Märkides ära kasti Erinevad jalused paaris- ja paaritutel lehekülgedel, kasutavad paarisleheküljed üht tüüpi, paaritud aga teist tüüpi jaluseid.

Kerimiskastis Teksti jaluse ja põhiosa vahe saab määrata, kui palju tühja ruumi peab jääma jaluse ülemise serva ja põhiraami alumise serva vahele.

All-/lõpumärkus

Kõige all paikneb tekstikast Allmärkuse ja põhiosa vahe. Nagu nimetuski ütleb, saab siin määrata, kui suur peab olema vahe põhiraami alumise serva ja allmärkuste ülemise serva vahe. Rohkem infot allmärkuste kohta leiab osast Allmärkused.

Kui oled tehtud muudatustega rahul, klõpsa nupule OK.

Klõps nupule Loobu jätab kõik vanaviisi.

## Lehekülje vormindamine (lehekülje paigutuse dokument)

Lehekülje paigutuse dokumendis saab iga raami suurust ja kuju eraldi määrata.

Kõige lihtsam on lehekülge vormindada menüükäsuga Vorming Lehekülje paigutus....

Lehekülje paigutuse dialoogi saab avada ka vajalikku raami valides ning seejärel ükspuha kumbal joonlaual topeltklõpsu tehes.

Ilmub dialoog.

Kaardil Lehekülje suurus ja veerised saab muuta paberi suurust ning lehekülje veeriseid.

Tõenäoliselt on esimene asi, mida dialoogis tähele paned, selle parempoolset osa hõlmav eelvaatluse kast. See näitab dokumendi ligilähedast lõplikku väljanägemist. Iga muutusega eelvaatlus uueneb, võimaldades sul aru saada, kuidas ja mida mingi muutus mõjutab.

Dialoogi vasakul ülaosas on näidatud kasutatav mõõtühik. See sama, mida kasutatakse dokumendi joonlaudadel (antud näites millimeetrid). Mõõtühiku muutmiseks tutvu juhistega osas Joonlaua kasutamine.

Osas Lehekülje suurus saab määrata dokumendi paberi suuruse.

&kword; võimaldab kasutada paljusid eelnevalt määratud paberisuuruseid. Vali meelepärane liitkkastist Suurus.

Lisaks standardsetele paberisuurustele on kaks võimalust, mida tasub eraldi ära mainida.

Ekraan

- Selle vormingu abil saab luua dokumendi, kus igal leheküljel on arvutimonitori proportsioonile vastav proportsioon ehk kuju. See võib osutuda kasulikuks ennekõike selliste dokumentide jaoks, mida ei olegi kavas trükkida, vaid ainult arvutis vaadata.

Kohandatud

- Selle võimaluse abil saab valida täpselt vajaliku paberisuuruse.

  Selle valimisel saab kasutada kaht tekstikasti Laius ja Kõrgus. Neisse saab kirjutada just sellise paberi suuruse, mida sul vaja läheb.

Paberisuuruse järel saab osas Orientatsioon valida dokumendile kas püstpaigutuse või rõhtpaigutuse.

Lehekülje vorminduse valikute all on sektsioon Veerised, mis koosneb neljast kerimiskastist. Kõik siinsed valikud on lehekülje paigutusele orienteeritud dokumentide puhul mittekasutatavad.