# Põhialused

## &kivio; käivitamine

Sarnaselt teistele &koffice;'i rakendustele ilmub &kivio; käivitamisel esmalt käivitamisdialoog. See pakub võimalust luua uus dokument, avada salvestatud dokument või valida dokument hiljuti salvestatud failide nimekirjast.

Kui sa ei tunne veel &kivio;d, alusta tühja dokumendiga, tehes selleks topeltklõpsu mallil Tühi dokument.

&kivio; peaaken näitab parajasti avatud dokumenti. Lehekülje piirjooned ja veerised on näidatud alusvõrguna. Selle ümber asetsevad püstine ja rõhtne joonlaud. Tööriistade riba asub vaikimisi vasakul serval, dokumendi all paikneb lehekülgede valija ning sellest veel allpool olekuriba, mis näitab hiirekursori asukohta leheküljel.

Akna ülaosas paikneb kaks peamist tööriistariba, mis sisaldavad &kivio; kõige enam kasutatavate võimalustega nuppe.

## Trafarettide kasutamine

Skeeme luuakse eelnevalt määratud kujundeid ehk trafarette leheküljele asetades. Trafaretid võivad olla väga eriilmelised ja &kivio; pakub neid välja laialdase valiku. Valiku hõlbustamiseks on nad koondatud niinimetatud trafaretikogudesse. Trafaretikogu saab kasutada menüükäsuga Tööriistad Trafaretikogu lisamine. Trafaretikogud on jaotatud mitmesse rühma, mida näitab ka alammenüü. Trafaretikogude kujundeid näidatakse dokumendist vasakul.

Trafaretid on koondatud trafaretikogudesse, millel on vaid organisatsiooniline mõte: igati normaalne on kasutada dokumendis mitut trafaretikogu ning &kivio; võimaldab erinevate trafaretikogude trafarette täiesti vabalt omavahel segada ja sobitada.

Trafareti asetamiseks dokumenti lohista see lihtsalt trafarettide alalt leheküljele.

### Trafareti valimine

&kivio; näitab parajasti redigeeritavat trafaretti sellele ristkülikuliselt kaheksat rohelist ruudukest nurkadesse ja külgedele asetades. Selliselt näidatud trafarette nimetatakse valitud trafarettideks. Rohelisi ruudukesi nimetatakse sangadeks. Parajasti valitud trafareti muutmiseks vii hiirekursor trafareti kohale, mida soovid valida, ja klõpsa &HVN;ga. Dokumendi kõigi trafarettide valimiseks kasuta menüükäsku Redigeerimine Vali kõik. Kõigi trafarettide valimise tühistamiseks kasuta menüükäsku Redigeerimine Tühista valik.

### Trafareti liigutamine

Trafareti liigutamiseks leheküljel muusse asukohta vali trafarett. Pane tähele, et hiirekursor võtab ristnoole kuju. Hoia &HVN; all, vii trafarett uude asukohta ja vabasta hiirenupp.

### Trafareti suuruse muutmine

Val trafarett ja vii hiirekursor mõne trafareti sanga kohale. Pane tähele, et kursori kuju muutub. Hoia &HVN; all ja liiguta hiirt. Trafareti kuju muutub vastavalt hiire liikumisele. Kui oled uue suurusega rahul, vabasta hiirenupp.

### Vea tühistamine

Kui sa ei ole miskipärast rahul dokumendis sooritatud muudatusega, saab seda tühistada menüükäsuga Redigeerimine Võta tagasi. Sama saab teha ka tööriistariba ikooni abil.

Kui tühistad tegevuse, aga seejärel leiad, et see oli siiski vajalik, saab muudatust taastada menüükäsuga Redigeerimine Tee uuesti. &kivio; jätab meelde mitu tegevust, mis võimaldab tagasi võtta või uuesti sooritada päris mitu muudatust üksteise järel.

### Trafarettide piirangud

Arvesta, et praegu ei ole võimalik trafarette pöörata.

### Trafarettide märgistamine

Paljud trafaretid kogudes Diagrammid, Geograafia, Riistvara, Muud ja UML võivad sisaldada teksti, mis kirjeldab nende funktsiooni. Teksti lisamiseks vii hiirekursor trafareti kohale ja tee topeltklõps või ava &HPNga; kontekstimenüü ja vali Muuda teksti.... Ilmub dialoog, kuhu saab teksti sisestada. Pärast sisestamist vajuta nupule OK ning tekst peakski olema trafaretis näha.

Kui trafaretile ei saa teksti lisada, ei saa ka kontekstimenüü kirjet Muuda teksti.... valida.

Teksti fonti, suurust, joondust ja stiili saab muuta menüükäsuga Vormindus Tekst... Teine võimalus on seda teha vormindusriba nuppude abil. Muutmine käib ainult parajasti valitud trafareti kohta.

### Mitme trafareti valimine

&kivio; võimaldab mitut trafaretti valida kahel viisil.

1. Klõpsa esimesel trafaretil, mida soovid valida. Hoia all klahvi &Ctrl; ja klõpsa järgmistel trafarettidel. Kõiki valitud trafarette näidatakse sangadega.

2. Vii hiirekursor tühjale alale dokumendis nende trafarettide lähedal, mida soovid valida.

   Klõpsa &HVN;ga, hoia nuppu all ja vii hiirekursor teisele poole trafarette, mida soovid valida, joonistades nende ümber sel moel ristküliku.

   Ristkülik peab täielikult hõlmama kõiki trafarette, mida tahad valida.

### Täite- ja joonevärvi muutmine

Trafarette saab täita ühtlase värviga, samuti on võimalik muuta piirjoonte värvi. Selleks vali trafarett ja seejärel kasuta menüükäsku Vormindus Trafaretid ja ühendajad...

### Joone paksuse muutmine

Trafareti piirjoone paksust saab muuta menüükäsuga Vormindus Trafaretid ja ühendajad... või vormindusriba nupuga Joone laius. Joone laiuse saab määrata sentimeetrites või kasutada tekstikasti kõrval asuvaid nooli väärtuse suurendamiseks/vähendamiseks. Vali laius kastist või vali Kohandatud... ja sisesta laius kerimiskasti.

### Kujundite ühendamine

&kivio; ühendamistööriist võimaldab kujundite vahele tõmmata jooni. Need ühendavad kujundeid ka siis, kui kujundid liigutatakse leheküljel uude asukohta.

Ühendaja loomiseks vali menüükäsk Tööriistad Sirgjoone ühendja või Tööriistad Kompleksjoone ühendaja.

Kompleksjoone ühendaja leidub ka tööriistade ribalt, mis vaikimisi asub akna ülaservas. Sellele tööriistale klõpsates muutub ka hiirekursori kuju.

Pane tähele, et kõigil trafarettidel on külgedel väikesed sinised ristid. Need ongi punktid, kuhu ühendajaid saab ühendada.

Kahe trafareti ühendamiseks vii hiirekursor esimese trafareti mõnele ühenduspunktile, hoia &HVN; all ja tõmba joon teise trafareti mõne ühenduspunktini. Roheline ruuduke joone otsas muutub ühenduspunkti kohale jõudes punaseks, andes märku, et joon on nüüd trafaretiga ühendatud.

Kui oled ühendamistööriista kasutamise lõpetanud, klõpsa noole tööriistale, mis taastab tavalise valimisrežiimi.

Trafaretiga võib ühendada mitu ühendajat ka ühes ja samas ühenduspunktis.

Ühendajal võib muuta mitmesuguseid omadusi, sealhulgas joone paksust ja värvi, mis käib samamoodi kui trafarettide puhul.

Sirgjoone ühendajaid võib märgistada ka tekstiga. Ühendajale teksti lisamiseks ava &HVNga; klõpsates kontekstimenüü ja vali Muuda teksti.... Sisesta tekst ilmuvas dialoogis. Teksti näidatakse koos kõrvalasuva rohelise sangaga. Viimase abil saab muuta teksti asukohta.

Ühendaja otstesse võib seada nooled. Selleks vali ühendaja ning seejärel menüükäsk Vormindus Nooleotsad...

Piirangud: ühendajad ei liigu praegu ümber trafarettide, seda tuleb käsitsi korrigeerida. Teksti näidatakse alati rõhtsalt; pööratud tekst ei ole veel võimalik.

### Trafarettide grupeerimine

Trafarette võib omavahel poolpüsivalt grupeerida. Sellisel juhul mõjutavad ühe trafareti juures tehtud muudatused ka teisi gruppi kuuluvaid trafarette.

Grupi loomiseks vali trafaretid ja kasuta menüükäsku Vormindus Grupeeri valik.

Selle tegevuse saab tühistada, kui valida trafarettide grupp ja kasutada menüükäsku Vormindus Lõhu grupp.

### Trafarettide katmine

Trafarette võib asetada üksteise peale, nii et ülemine trafarett varjab osaliselt või ka täielikult allajääva trafareti. Seda, kuidas neid siis näidatakse, saab määrata, kui valida üks trafarettidest ning kasutada menüükäsku Vormindus Too esiplaanile või Vormindus Saada tagaplaanile.

Saada tagaplaanile muudab nähtamatuks trafareti selle osa, mida katab mõni muu trafarett. Too esiplaanile laseb aga trafaretil endal varju jätta kõik muud trafaretid või nende osad, millega ta kattub.

### Trafarettide lukustamine

Trafarettide omadusi saab lukustada, et vältida nende muutmist kogemata. Trafareti kaitse muutmiseks saab kasutada kaitsedokki. Selle toob nähtavale menüükäsk Vaade Paletid Kaitse. Vali trafarett või trafaretid, mida soovid kaitsta, ning seejärel kaitsedokist omadused, mida kaitsta.

Kaitsta on võimalik järgmisi asju: laius, kõrgus, proportsioon, X-asukoht, Y-asukoht ja kustutamine vastu. Viimane väldib trafareti kustutamist dokumendist.

### Trafarettide geomeetria

Trafarettide mõõtmete täpseks määramiseks saab kasutada geomeetriapaletti. Seda saab kasutada menüükäsuga Vaade Paletid Geomeetria. See sisaldab neli tekstikasti, mille abil saab määrata trafareti rõht- (X:) ja püstasendi (Y:) ning laiuse ja kõrguse.

Mõõdud on esitatud sentimeetrites, kuid tekstikasti saab sisestada ka muid ühikuid. Nii näiteks teisendatakse hõlpsasti 2,5mm, samuti sobivad punktid (pt) ja tollid (in).

## Dokumendi vaatamine

### Suurendamine ja vähendamine

Suurendustaset saab muuta menüükäsuga Vaade Suurenduse tase. Selles alammenüüs on ära toodud protsendid vahemikus 33% kuni 500%, millest mõne valimine näitab dokumenti just sellise suurendusega.

Suurendustasemete nimekirja saab kasutada ka redigeerimisribalt, mis vaikimisi asub ekraani ülaosas.

Teine võimalus suurendust kontrollida on suurenduse tööriist. See on kättesaadav vasakul asuval tööriistade ribal. Seda saab kasutada kahel viisil. Kui suurenduse tööriist on sisse lülitatud, suurendab klõps dokumendil seda. Kui klõpsu ajal hoida all tõstuklahvi (&Shift;), siis dokumenti vähendatakse.

Kui hoida aga &HVN; all ja liikuda sellega kastist välja, siis suurendab hiirenupu vabastamine dokumenti nii, et vastav dokumendi osa täidab kogu saadaoleva ruumi.

### Dokumendi liigutamine

Liigutamistööriist võimaldab dokumenti liigutada ning selle erinevaid osi nähtavale tuua. See on eriti kasulik sellise suurenduse korral, mille puhul kogu dokument ei ole korraga nähtav. Liigutamistööriista leiab tööriistade ribalt või menüüst Tööriistad Dokumendi liigutamine. Kui see on sisse lülitatud, muutub hiirekursor käekujuliseks. Dokumendi liigutamiseks vii hiir parajasti nähtava osa kohale, hoia &HVN; all ja liiguta hiirt.

### Ülevaade

Ülevaatepalett võimaldab kiiresti muuta suurenduse taset ja liikuda dokumendis. Selle saab sisse lülitada menüükäsuga Vaade Paletid Ülevaade.

Selle all on miniatuurselt näha dokument ise. Punane ristkülik osutab parajasti näha olevat osa. Klõps suvalisele kohale toob nähtavale klõpsatud osa. Ristkülikut saab ka lohistada.

Paleti allservas on liugur ja kaks nuppu, millega saab 25% võrra suurenduse taset muuta.

### Palettide kasutamine

Kõigil palettidel on ühes servas käepide, mis võimaldab neid liigutada ja asetada peavaate suvalisse serva. Palett võib ka paikneda vabalt mujal ekraanil. Paleti näitamiseks või peitmiseks vali see alammenüüst Vaade Paletid.

### Mitu vaadet

Ühest ja samast dokumendist võib korraga olla avatud ka mitu vaadet.

Vali menüüst Vaade käsk Uus vaade, mille peale ilmubki uus &kivio; aken, mis näitab senise dokumendi sisu. See on väga kasulik näiteks mitme monitori korral.

Lisaaknaid võib rahumeeli sulgeda, &kivio; küsib dokumendi salvestamise kohta alles siis, kui sulgeda soovitakse viimane aken. Kõiki konkreetset dokumenti näitavaid aknaid saab sulgeda menüükäsuga Vaade Sulge kõik vaated.

### Vaadete poolitamine

Akna saab ka poolitada kaheks või enamaks vaateks, mis võimaldab näha korraga dokumendi kaht piirkonda. Selles kasuta menüükäsku Vaade Poolita vaade. Poolitamise suunda saab muuta maitsekohaselt horisontaalseks või vertikaalseks menüükäsuga Vaade Poolitamise suund. Akna esialgse välimuse taastab menüükäsk Vaade Eemalda vaade.

### Vaate kohandamine

Menüüs Vaade on mitmeid võimalusi lülitada sisse või välja lehekülje piirete, veeriste, joonlaudade, juhtjoonte ja alusvõrgu näitamine.