# Dokumendi järjehoidjad

Järjehoidjad on nähtamatud kohaviidad, mis võimaldavad kiiresti liikuda määratud kohta. See on eriti kasulik suurte dokumentide korral.

Mõned tekstitöötlusrakendused kasutavad järjehoidjaid oma liidese osana. Kui tead juba, kuidas neid kasutada, leiad, et &kword;is toimivad järjehoidjad üsna sarnaselt.

Tasub märkida, et järjehoidjad on kinnistatud kursori juures asuva teksti, mitte aga asukoha külge leheküljel. Kui tekst liigub dokumendis ette- või tahapoole (kui näiteks järjehoidja ette teksti lisatakse või kustutatakse), liigub järjehoidja tekstiga kaasas.

## Uue järjehoidja loomine

Järjehoidja loomine on lihtne.

Vii kursor kohta, kuhu soovid järjehoidja lisada. Vali menüükäsk Lisamine Järjehoidja....

Ilmub väike dialoog.

Kirjuta sinna järjehoidja asukoha lühikirjeldus (s.t. I peatükk, Lisa, Kokkuvõte jne.). Selle kirjelduse järgi tunned hiljem ära, milline järjehoidja on milline.

Klõpsa järjehoidja loomiseks nupule OK.

Klõpsa nupule Loobu, mis viib tagasi dokumendi juurde ilma järjehoidjat loomata.

## Liikumine varemloodud järjehoidja juurde

Varemloodud järjehoidja juurde liikumiseks vali menüükäsk Tööriistad Vali järjehoidja...

Ilmub väike dialoog. Tee soovitud järjehoidjal topeltklõps &HVN;ga. Kursor ilmub kohe sellesse kohta dokumendis, mille juurde järjehoidja on kinnistatud.

Teine võimalus on teha &HVN;ga ühekordne klõps soovitud järjehoidjal ning vajutada seejärel nuppu OK. Sellise käitumise tulemus on sama, mis järjehoidja nimel topeltklõpsu tegemisel.

## Järjehoidja ümbernimetamine

Järjehoidjale uue nime andmiseks vali menüükäsk Tööriistad Vali järjehoidja...

Ilmub väike dialoog. Klõpsa &HVNga; soovitud järjehoidjal. Seejärel vajuta nupule Nimeta järjehoidja ümber. Ilmub väike dialoog, kuhu saab sisestada uue nime. Klõpsa nupul OK ning järjehoidja ongi saanud uue nime.

## Järjehoidja kustutamine

Järjehoidja kustutamiseks vali menüükäsk Tööriistad Vali järjehoidja...

Ilmub väike dialoog. Klõpsa &HVN;ga soovitud järjehoidjal.

Kontrolli, et oled nimekirjast valinud ikka õige järjehoidja, sest &kword; ei küsi enne järjehoidja hävitamist kinnitust.

Seejärel klõpsa nuppu Kustuta järjehoidja. Järjehoidja kustutatakse kohe.